# La Ròca de Fan

La Ròca de Fan (Laroque-de-Fa en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Toponimia

Las fòrmas ancianas son : Rocha de Fano en 1215, Castrum de Fano en 1258, Roca de Fanis en 1260, Roca de Favis = Fanis en 1260, Rocca de Fanis en 1261, Castrum de Rocha de Fano en 1262, Castrum de Ruppe de Fano en 1349, Roqua de Fa al sègle XIV, Rupis Fanis en 1409, Roca de Fa en 1538, La Roque de Fanes en 1261-1589, La Roque de Fa en 1781. La prononciacion occitana es La Róquo, dins la grafia de l'abat Antòni Savartés, donc [la 'rɔkɔ].
Segon Dauzat, lo primièr element es lo prelatin *rocca, [absent del latin classic, aquí perqué los escribas ne donan sovent la traduccion rupes]. Ròca prenguèt lo sens de « puèg, tuca, mont rocassós », puèi de « castèl fòrt bastit sul puèg », puèi de « castèl fòrt, fortalesa ». Lo segond element es lo mot latin fanum, temple.

### Carcassés

Carcassés es un lòc perdut pels bòsques del sud-oèst de la comuna. Es un ancian priorat del vocable de Santa Magdalena, membre de la comandariá d'Omps. Las fòrmas ancianas son : In terminio de Carcasses en 1252, Castrum de Carcassessio en 1258, Carcasseisium en 1260, Carcassessium en 1261, Carcassessium in Terminesio en 1270, Castrum de Carcassesio en 1349, Carcassezium al sègle XIV, Saincte Marye Magdalaine de Carcassés en 1639, Carcasés al sègle XIV, Carcassès, prieuré, sainte Magdeleine en 1706, Sainte Marie Madeleine de Carcassès en 1756.
Lo nom ven de segur de l'encontrada de Carcassés, mes lo lòc es pas d'aquel país. La motivacion es pas tant aisida, benlèu un nom d'origina d'un abitant.

## Administracion

Lista dels cònsols successius :
| Periòde | Periòde | Identitat | Qualitat |
| març de 2008 | (2026) | Raymond Spoli | artesan, cap d'entrepresa |
| març de 2001 | 2008 | Jacques Fabre | contramèstre EdF |
| junh de 1995 | 2001 | Jean Louis Andrieu | arquitècte |
| març de 1971 | 1995 | Étienne Andrieu | maquinhon, cafetista |
| març de 1965 | 1971 | Joseph Gleizes | |
| març de 1959 | 1965 | Étienne Andrieu | maquinhon, cafetista |
| 1953 | 1959 | Frédéric Gaillard | |
| 1947 | 1953 | Louis François Andrieu | |
| | 1947 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Motomet; es ara del canton de Las Corbièras (burèu centralizator : Fabresan).

## Demografia

modificar « persona »  v · d · m 
Evolucion demografica Populacion comunala actuala (2013): 144, totala: 146 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 330 | 252 | 292 | 308 | 351 | 364 | 352 | 339 | 388 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 353 | 345 | 318 | 317 | 301 | 305 | 326 | 278 | 295 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 222 | 225 | 222 | 188 | 204 | 173 | 151 | 160 | 163 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 140 | 99 | 83 | 152 | 154 | 144 | 151 | 152 | 153 156 |
| 2009 | 2010 |
| 154 158 | 149 150 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 151 abitants e la densitat èra de 7,4 ab/km².

## Véser tanben

* Comunas d'Aude

## Ligams extèrnes

* La Ròca de Fan sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 199, legir en linha https://gallica.bnf.fr/ark:/12148/bpt6k110095d/f291.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 569-570
* ↑ Abbé Sabarthès, Dictionnaire topographique du département de l'Aude, 1912, p. 68, legir en linha https://gallica.bnf.fr/ark:/12148/bpt6k110095d/f160.item.texteImage
* Portal de Lengadòc